NAVODILA ZA DELO NA DALJAVO – 30. 3. do 3. 4. 2020

Pozdravljeni,

upava, da so bile do sedaj pripravljene vsebine zanimive in da ste vsaj nekaj od predlaganega naredili. Nadaljujemo z istim tempom. Saj veste, pomembno se je gibati – VSAK DAN! Ne pozabite: **#semdoma, #dammir #vsenopamalomigam**

Ker pa je potrebno nekatere stvari, ki smo se jih naučili utrditi, smo vsi športniki skupaj, za vas pripravili prav poseben izziv. A si upate?

1. **Športni izziv 4v1**

* V video je izziv, ki smo ga za vas pripravili vaši športni učitelj. Vemo, da nismo ravno tako dobri kot Leo Messi ali pa Luka Dončić, ampak smo si vseeno upali. A si upaš tudi ti? Tvoja naloga je, da se v naslednjihdneh naučiš vse naloge iz izziva, ko jih znaš, povabiš še brate, sestre, starše, babice, dedke in prijatelje, da se ga naučijo tudi oni. Potem pa vse skupaj posnameš v kratek video in ga pošlješ svojim učiteljem na mail. Najboljše (najbolj izvirne) po povratku čaka nagrada – nastop na naslednji šolski prireditvi. A, lahko pokažemo vsem naokrog, da smo res športna šola in bomo ta izziv znali vsi? Zadobrova se igra in smeji! Komaj čakamo, da vas vidimo, kako boste boljši od nas. A si predstavljate, kako dobro bo zgledal video, ob povratku na šolskem igrišču, kjer bomo izziv naenkrat izvajali vsi?

Video najdeš med skupni dokumenti v začetni mapi ali pa na tej povezavi in nujno ga poglej do konca, čaka vas sporočilo. Aja pa še to, vse se da narediti z eno žogo ☺

<https://www.youtube.com/watch?v=DaXuSqsMpqo&t=2s>

1. **Ples**

* nadaljujemo pa tudi s plesom. Na Zadobrovi radi sodelujemo in če bi bili v šoli, bi na tole uro povabila Anno, žal smo doma, učiteljica Anna pa je bila vseeno tako prijazna, da je za vas pripravila ples na daljavo. Brž vklopite zvočnike, poglejte video in se naučite Kavbojski ples. Klobuk je obvezna oprema ☺

Video najdeš na tej povezavi:

<https://www.youtube.com/watch?v=zSzxtXE0iRU>

Glasbo pa na tej:

<https://www.youtube.com/watch?v=VOqGiQ4KVKA>

1. **Kviz**

* V začetni mapi vas čaka tudi športni kviz. Saj veste znanje je treba tudi utrdit in preverit. Verjame, da vas je veliko, ki ga boste rešili brez napake. Hmh, ali se morda motiva? Čim prej odpret in rešit.

<https://docs.google.com/forms/d/1gxDpPO81Tw54JEKAGheWaP9gN5izukbs0SonM1SQYoI/edit>

1. **Igra Abeceda in Šport**

V priloženem dokumentu PDF vas čaka prav posebna igra. Lahko se jo igrate na več načinov.

1. V paru še z nekom. En si zase tiho v mislih govori črke abecede po vrsti. Drugi v nekem trenutku reče STOP. Na tisto črko, ki si jo zadnjo imel v mislih izvedeš nalogo, ki je pod to črko.
2. Igraš se sam, črke razrežeš na kvadratke in jih narobe obrneš. Tistega, ki obrneš, tisto nalogo pod tisto črko narediš.
3. Spomin, dva izvoda natisneš, razrežeš na kvadratke, obrneš in k igri povabiš družino. Na koncu narediš naloge iz zbranih parov.
4. **Športniki**

Vsi, ki trenirate katerikoli šport in ste sedaj ostali brez treningov se lahko obrnete na naju in vam lahko pripraviva, kak trening za doma, če bi to želeli. Pošljite mail, napišite, kaj trenirate, kaj bi radi izboljšali in se bova potrudila po najboljših močeh, če pa se na vaš šport ne bova spoznala dovolj, bova za pomoč prosila prijatelje – strokovnjake za vašo področje. Hkrati pa vas v mapi Treningi doma, čakajo različne vsebine, vsak teden bomo dodajali nove.

<https://drive.google.com/drive/folders/1TudZ7o48DtjBZ-lHq-N9D-IOUuYFIYrx>

Lep športen pozdrav,

Tina in Pavle

P.S. Če bi kdo želel še dodatne informacije pa naju kontaktirajte na [pajancic.tina@gmail.com](mailto:pajancic.tina@gmail.com) in [pavle.dornik@gmail.com](mailto:pavle.dornik@gmail.com)